Imtella' Lulju 17, 2021 Wieħed mill-persuni involuti fl-organizzazzjoni tal-Olimpjadi li se jsiru f'Tokyo,il-Ġappun, ittestja pożittiv għall-Covid-19 biex feġġ l-ewwel każ fil-Villaġġ Olimpiku. Seiko Hashimoto, li huwa l-kap tal-kumitat responsabbli mill-organizzazzjoni ta' dawn l-Olimpjadi, qal li huwa jifhem li l-atleti li se jaslu fil-pajjiż huma inkwetati dwar dan. Huwa sostna li qed jagħmlu minn kollox biex iwaqqfu milli l-virus jinfirex fil-villaġġ Olimpiku u jekk jiġri hekk għandhom pjan għal dan. L-Olimpjadi se jsiru bejn it-23 ta' Lulju u t-8 ta' Awwissu bil-parti l-kbira tad-dixxiplini sportivi se jsiru mingħajr spettaturi. Il-pubbliku Ġappuniż huwa, fil-parti l-kbira, kontra li jsiru l-Olimpjadi f'pajjiżhom bħalissa u bdiet tinġabar petizzjoni biex ma jsirux.